Akken daɣen i llant tlawin irennun ddil s ufella n tqendurt n leqbayel, ur ɣezzif ara, yettaweḍ kan almi d ammas, yettwaṭṭaf s yixellalen di tuyat, llan wid ireqqmen akken daɣen I llan wid yettwaxedmen kan s ṣṣuf neɣ s taḍudṭ yerna yerqem, akken id-yenna G.Chantréaux deg udlis i wumi isemma «Kabylie coté femme» :"Ddil tettlusut tmeṭṭut, tesdukul ssin n yidisan di tuyat s tebzimin neɣ s yixellalen"(2), rnu ɣer waya ddil yesdaray aεrur n tmeṭṭut, tettaṭṭaf-it s waggus deg wammas-is.